**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱՐՁՐԱԳՈՒՅՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԼԱՎԱԳՈՒՅՆ ԱՌԱՋԱԴԻՄՈՒԹՅԱՄԲ ՈՒՍԱՆՈՂՆԵՐԻՆ ԸՍՏ ՈԼՈՐՏՆԵՐԻ ՏՐԱՄԱԴՐՎՈՂ ԿՐԹԱԿԱՆ ՄՐՑԱՆԱԿՆԵՐԻ ՇՆՈՐՀՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՕԳՈՍՏՈՍԻ 29-Ի N 1005-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»**

**Հայաստանի Հանրապետության կառավարության որոշման նախագծի վերաբերյալ հիմնավորումը**

**1. Անհրաժեշտությունը**.

Որոշմաննախագծի ընդունման անհրաժեշտությունըբխում է «Պետական մրցանակների մասին» օրենքի 3-րդ հոդվածի 4-րդ մասի պահանջից:

**2. Ընթացիկ իրավիճակը և խնդիրները.**

**2014/2015 ուսումնական տարվանից սկսած ՀՀ կառավարության 2013 թվականի օգոստոսի 29-ի N 1005-Ն որոշմամբ հաստատված «Հայաստանի Հանրապետության բարձրագույն մասնագիտական կրթական ծրագրեր իրականացնող ուսումնական հաստատությունների լավագույն առաջադիմությամբ ուսանողների անվանական կրթաթոշակների տրամադրման» կարգի (այսուհետ՝ Կարգ) դրույթների համաձայն բարձրագույն մասնագիտական կրթական ծրագրեր իրականացնող ուսումնական հաստատությունների լավագույն առաջադիմությամբ ուսանողներին տրամադրվել են անվանական կրթաթոշակներ:**

**Կարգի կիրառման ընթացքում ի հայտ են եկել մի շարք խնդիրներ, որոնք դժվարություններ են առաջացնում մրցույթի անցկացման ընթացքում:**

**Մասնավորապես գործող կարգով սահմանված է՝ մրցույթն անցկացվում է բակալավրի և մագիստրոսի կրթական ծրագրերով` ըստ ոլորտների, սակայն բժշկության ոլորտի (բուժական գործ, ստոմատոլոգիա) մասնագիտություններով ուսուցումն իրականացվում է անընդհատ և ինտեգրացված կրթական ծրագրով:**

***Մրցութային հանձնաժողովի որոշմամբ բժշկության ոլորտում մրցույթն իրականացվում է մագիստրոսի կրթական ծրագրով:***

**Հստակեցված չէ բակալավրի և մագիստրոսի կրթական ծրագրերով սովորողների մրցույթն իրականացվում է միասին, թե՛ առանձին:**

***Մրցութային հանձնաժողովի որոշմամբ մրցույթն իրականացվել է առանձին:***

**Մասնագիտությունների բաշխումն ըստ ոլորտների իրականացվում է Մրցութային հանձնաժողովի կողմից, քանի որ կարգով հստակեցված չէ:**

**Օրինակ՝ Մանկավարժական մասնագիտությունների գծով մրցույթն իրականացվել է Հասարակագիտության ոլորտի շրջանակներում, սակայն մրցութային հանձնաժողովի որոշմամբ** «Մասնագիտական մանկավարժություն» մասնագիտության կրթական ծրագրերով **(հայոց լեզու և գրականություն, պատմություն, ֆիզիկա, մաթեմատիկա, պարարվեստ, երաժշտական կրթություն և այլն)** սովորողները մասնակցել են համապատասխան ոլորտի մրցույթին՝ ըստ կրթական ծրագրերի ուղղվածության:

Գործող կարգով սահմանված են իրար հակասող հետևյալ դրույթները՝

«Մրցույթին կարող են մասնակցել մագիստրոսի կրթական ծրագրով առաջին կիսամյակն ավարտած ուսանողները»,

«Բուհը մրցույթի առաջին փուլի արդյունքները նախարարություն է ներկայացնում մինչև հոկտեմբերի 20-ը»,

Դրույթները միմյանց հակասում են, քանի որ առաջին կիսամյակը ավարտվում է ձմեռային քննաշրջանից հետո՝ հունվարին:

*Գործող կարգի համաձայն փաստացի մրցույթին մասնակցել են մագիստրոսի կրթական ծրագրի 2-րդ կուրսի ուսանողները:*

Գործող կարգով գնահատվում էր նաև թեկնածուների հասարակական ակտիվությունը, գնահատման համար հիմք է հանդիսանում ֆակուլտետի դեկանի կամ ուսանողական խորհրդի նախագահի կողմից տրված տեղեկանքը: Նախագծով նախատեսվում է սահմանել այնպիսի չափանիշներ, որոնք սուբյեկտիվ չեն և որոնց իսկությունը (գիտաժողովների, սեմինարների, ֆորումների, մրցաշարերի, մշակութային միջոցառումների, ցուցահանդեսների մասնակցություն, հրատարակված աշխատանքների առկայություն, ստացած մրցանակներ, կամավորական աշխատանքներին մասնակցություն) հնարավոր է ստուգել:

Գործող կարգով սահմանված է, որ մրցութային հանձնաժողովի կազմում պետք է լինի Հայաստանի երիտասարդական հիմնադրամի (որն այլևս չի գործում) ներկայացուցիչ:

Հաշվի առնելով ներկայացված նախագծով նախատեսվող փոփոխությունների քանակը՝ առավել նպատակահարմար է նախորդ որոշումն ուժը կորցրած ճանաչել և հաստատել նորը:

**3. Տվյալ բնագավառում իրականացվող քաղաքականությունը.**

Բացահայտել և խրախուսել բուհերի այն ուսանողներին, ովքեր ցուցաբերել են բարձր առաջադիմություն և իրենց առավել ակտիվ են դրսևորել համապատասխան մասնագիտական ոլորտներում, նպաստել ուսանողների առաջադիմության բարձրացմանը, խթանել ուսանողների մասնակցությունը և ձեռքբերումները մասնագիտական ոլորտների աշխատանքներում, խթանել մրցակցությունը բուհերի ուսանողների միջև:

**4. Առաջարկվող կարգավորման նպատակը և բնույթը.**

**Նախագծով առաջարկվող կարգավորման նպատակն է հստակեցնել մրցույթի անցկացման գործընթացը, նախկինում հանձնաժողովի որոշմամբ կարգավորվող հարցերը կարգավորել Կառավարության որոշմամբ՝ բացառելով երկակի չափանիշների կիրառումը:**

Նախագծով սահմանված է՝ մրցույթին չեն մասնակցում ՀՀ կառավարության 2022 թվականի մայիսի 13-ի «Տեղեկատվական տեխնոլոգիաների բնագավառում կրթական մրցանակները, դրանց շնորհման և հանձնման կարգը սահմանելու մասին» N 675-Ն որոշման դրույթների համաձայն տվյալ ուսումնական տարում անվանական կրթաթոշակ ստացած ուսանողները:

Հիշյալ դրույթի ամրագրումը պայմանավորված է այն հանգամանքով, որ տվյալ ուսումնական տարում անվանական կրթաթոշակ ստացած ուսանողները մրցույթին չմասնակցեն, ինչը միավորների փոքր տարբերությամբ անվանական կրթաթոշակ չստացած բարձր առաջադիմություն ունեցող մյուս ուսանողներին անվանական կրթաթոշակ ստանալու հնարավորություն կտա:

**5. Նախագծի մշակման գործընթացում ներգրավված ինստիտուտները և անձինք.**

Հայաստանի Հանրապետության կրթության, գիտության, մշակույթի և սպորտի նախարարություն,

Բարձրագույն ուսումնական հաստատություններ:

**6. Ակնկալվող արդյունքը.**

**Նախագծի ընդունման արդյունքում, նախկինում հանձնաժողովի որոշմամբ (որը կարող է տարբեր տարիներիի մրցույթների համար նույնը չլինի, քանի որ հանձնաժողովի կազմը յուրաքանչյուր տարի փոփոխվում է) կարգավորվող հարցերը կարգավորվեն նորմատիվ իրավական ակտով, որը մրցույթի բոլոր մասնակիցների համար կապահովի նույն չափանիշների կիրառումը:**

**7. Այլ տեղեկություններ (եթե այդպիսիք առկա են)**

Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին տեղեկանքի լրացման անհրաժեշտությունը բացակայում է, քանի որ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում։

Յուրաքանչյուր տարի (2023 թվականի համար ևս) ՀՀ պետական բյուջեով 12 միլիոն դրամ է հատկացվում ուսանողներին անվանական կրթաթոշակ տրամադրելու համար:

**8. Կապը ռազմավարական փաստաթղթերի հետ.**

**2050 Հայաստանի վերափոխման ռազմավարություն, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը բխում է 2050 Հայաստանի վերափոխման ռազմավարության «Կիրթ և կարողունակ քաղաքացի, ժողովուրդ» 1-ին մեգանպատակից, ինչպես նաև Կառավարության 2021-2026թթ. ծրագրի «4.3 Կրթություն» բաժնի դրույթներից, այն է՝ բարձրագույն կրթության ոլորտի բարեփոխումները միտված են բարձրագույն կրթության մեջ հետազոտական բաղադրիչի շարունակական մեծացմանը (մրցույթի անցկացման կարևոր ցուցանիշ է ուսանողի հրատարակված աշխատանքները), ֆինանսական աջակցության հասցեականությանը (մրցանակակիրներին տրամադրվում է անվանական կրթաթոշակներ):